Gazzetta tal-Gvern ta' Klalta Il-Ħamis, 20 ta' Mejju, 2004 Thursdav, 20th Mav, 2004 Skond id-dispożizzjonijiet tas-subartikolu (1) ta' l-artikolu 21 ta' l-Att ta' l-2003 dwar Elezzjonijiet għall-Parlament Ewropew u skond id-dispożizzjonijiet tas-subartikolu (6) ta' l-artikolu 59 ta' l-Att ta' l-1991 dwar l-Elezzjonijiet Ġenerali, qiegħda tiġi hawnhekk ippubblikata bħala Skeda li tinsab ma' dan l-avviż lista bl-ismijiet ta' l-Assistenti Kummissjonarji Elettorali li ser jattendu biex jissorveljaw il-votazzjoni f'kull kamra ta' votazzjoni speċifikata fl-Iskeda għall-finijiet tal-Votazzjoni fl-Elezzjonijiet għall-Parlament Ewropew. Skond id-dispożizzjonijiet tas-subartikolu (1) ta' l-artikolu 21 ta' l-Att ta' l-2003 dwar Elezzjonijiet għall-Parlament Ewropew u skond id-dispożizzjonijiet tas-subartikolu (3) ta' l-artikolu 87 ta' l-Att ta' l- 1991 dwar l-Elezzjonijiet Ġenerali, qiegħda tiġi hawnhekk ippubblikata bħala Skeda li tinsab ma' dan l-avviż lista bl-ismijiet tal-persuni maħtura biex jgħoddu, jissorveljaw u jikkalkolaw waqt l-għadd tal-voti fis-sala għall-għadd tal-voti f'Ta' Qali għall-finijiet tal-Votazzjoni fl- Elezzjonijiet għall-Parlament Ewropew. Skond id-dispożizzjonijet tas-subartikolu (6) tar-regolament 29 tat-Tielet Skeda ta' l-Att ta' l-1993 dwar Kunsilli Lokali, qiegħda tiġi hawnhekk ippubblikata, bħala skeda ma' dan l-avviż, lista bl- ismijiet ta' l-Assistenti Kummissjonarji Elettorali li jkunu preżenti biex jissorveljaw il-votazzjoni f'kull kamra ta' votazzjoni speċifikata fl-iskeda. Skond id-dispożizzjonijiet tas-subartikolu (3) tar-regolament 55 tat- Tielet Skeda ta' l-Att ta' l-1993 dwar Kunsilli Lokali, qiegħda tiġi hawnhekk ippubblikata, bħala skeda ma' dan l-avviż, lista bl-ismijiet tal-persuni maħturin biex jikkalkolaw, jissorveljaw u jgħoddu waqt l- għadd tal-voti fis-sala għall-għadd tal-voti f'Ta' Qali.